cyanic-selkie/wikianc huggingface dataset:
COVID-19
Καρδιαγγειακό σύστημα
O SARS-CoV-2 μπορεί να προκαλέσει έμφραγμα του μυοκαρδίου και χρόνια βλάβη στο καρδιαγγειακό σύστημα. Ο οξύς τραυματισμός της καρδιάς βρέθηκε στο 12% των ασθενών που χρειάστηκαν νοσηλεία στο νοσοκομείο της Γουχάν κατά την έναρξης της πανδημίας και είναι συχνότερη όταν η λοίμωξη εξελίσσεται σοβαρότερα. Τα ποσοστά των καρδιαγγειακών συμπτωμάτων είναι υψηλά, λόγω της συστημικής φλεγμονής και των διαταραχών του ανοσοποιητικού κατά την εξέλιξη της νόσου, αλλά και με τον αριθμό των υποδοχέων ACE2 που υπάρχουν στην καρδιά, όπου παρουσιάζονται σε μεγάλο βαθμό. Η δυσλειτουργία των αιμοφόρων αγγείων και ο σχηματισμός θρόμβων πιστεύεται ότι παίζουν σημαντικό ρόλο στη θνητότητα, καθώς περιστατικά θρόμβων οδηγούν σε πνευμονικές εμβολές και ισχαιμικά επεισόδια στον εγκέφαλο, τα οποία έχουν σημειωθεί ως επιπλοκές σε άτομα που έχουν μολυνθεί από τον ιό. Η λοίμωξη προκαλεί μια αλυσίδα αποκρίσεων στο σώμα όπως τη συστολή των αιμοφόρων αγγείων στην πνευμονική κυκλοφορία που οδηγεί στην μειωμένη οξυγόνωση παράλληλα με την ιογενή πνευμονία.
Νευρικό σύστημα
Υπάρχει πιθανότητα ο SARS-CoV-2, να μπορεί να εισβάλει στο νευρικό σύστημα, αυτό όμως παραμένει ακόμα άγνωστο. Πολλά άτομα που έχουν νοσήσει παρουσιάζουν νευρολογικά ή ψυχικά προβλήματα. Ο ιός δεν ανιχνεύεται στο κεντρικό νευρικό σύστημα της πλειοψηφίας των ατόμων με COVID-19 που παρουσιάζουν νευρολογικά προβλήματα. Ωστόσο ο SARS-CoV-2 έχει ανιχνευθεί σε χαμηλά επίπεδα στον εγκέφαλο όσων έχουν χάσει την ζωή τους από την λοίμωξη. Ο SARS-CoV-2 θα μπορούσε να προκαλέσει αναπνευστική ανεπάρκεια από τον επηρεασμό του εγκεφάλου καθώς και άλλοι κορονοϊοί έχει αποδειχθεί ότι έχουν την δυνατότητα να εισβάλουν στο κεντρικό νευρικό σύστημα. Έχει εντοπιστεί ιός στο εγκεφαλονωτιαίο υγρό των αυτοψιών, όμως ο ακριβής μηχανισμός που εισβάλει στο κεντρικό νευρικό σύστημα παραμένεις ασαφής καθώς υπάρχει χαμηλό επίπεδο ενζύμων ACE2 στον εγκέφαλο. Ο ιός έχει την δυνατότητα να εισχωρήσει στην κυκλοφορία του αίματος από τους πνεύμονες, πιθανώς μέσω ενός μολυσμένου λευκού αιμοσφαιρίου, ώστε να μολύνει τον εγκέφαλο. Η απώλεια όσφρησης, που εμφανίζεται σαν σύμπτωμα της λοίμωξης, οφείλεται στη μόλυνση των κυττάρων του οσφρητικού επιθηλίου και με επακόλουθη βλάβη τους οσφρητικούς νευρώνες.
Νεφροί
Επηρεασμός και επιπλοκές των νεφρών είναι μία ακόμα αιτία θανάτου που έχει καταγραφεί. Εκθέσεις δείχνουν ότι έως και το 30% των νοσηλευόμενων ασθενών, τόσο στην Κίνα, όσο και στην Νέα Υόρκη, έχουν υποστεί κάποιο τραυματισμό στα νεφρά τους, συμπεριλαμβανομένων ατόμων, τα οποία δεν είχαν προηγουμένως νεφρικά προβλήματα. Ο SARS-CoV-2 φαίνεται να είναι ικανός να στοχεύσει το νεφρό: ιικά σωματίδια ήταν ορατά στο νεφρό με ηλεκτρονική μικροσκοπία και η ανοσοϊστοχημεία έδειξε συσσώρευση του αντιγόνου SARS-CoV-2 σε σωληνάρια νεφρού.
Λεμφικό σύστημα
Ο SARS-CoV-2 φαίνεται ότι στοχεύει και το ανοσοποιητικό σύστημα. Το ένζυμο ACE2 παρουσιάζεται στα μακροφάγα και στον σπλήνα. Επιπλέον, αν και τα Τ και Β κύτταρα δεν στοχεύονται άμεσα από τον κορονοϊό, προκαλεί θάνατο των λεμφοκυττάρων, η οποία μπορεί να εξηγήσει την λεμφοπενία που παρατηρείται σε μολυσμένους ασθενείς και σχετίζονται με φαινόμενα που προκαλούνται από κυτοκίνες.
Μυοσκελετικό σύστημα
Η μυαλγία και η κόπωση έχουν αναφερθεί ως συμπτώματα σε ασθενής της COVID-19. Το ACE2 εκφράζεται σε χαμηλά επίπεδα στον μυϊκό ιστό. Αυτό έχει ως συνέπεια να επηρεαστούν και οι αναπνευστικοί μύες. Δεν έχει καταγραφεί πρόβλημα με τις αρθρώσεις και τα οστά.
Ιός
μικρογραφία|Δομή ενός κορονοϊού |207x207px Ο κορονοϊός που προκαλεί το σοβαρό οξύ αναπνευστικό σύνδρομο τύπου 2(Sars-Cov-2), είναι ένα νέο στέλεχος κορονοϊού που προκαλεί την λοίμωξη COVID-19. Απομονώθηκε πρώτη φορά στις 31 Δεκεμβρίου του 2019, από μία ομάδα ασθενών με συμπτώματα πνευμονίας, λόγω άγνωστης αιτίας, στην Γουχάν της Κίνας.
Τα δομικά χαρακτηριστικά του νέου στελέχους είναι παρόμοια με την υπόλοιπη οικογένεια των κορονοϊών που συναντιούνται στην φύση. Η ανάλυση της γενετικής ακολουθίας του Sars-Cov-2 έδειξε ότι υπάρχει στενή συσχέτιση του νέου στελέχους με το στέλεχος κορονοϊού σοβαρού οξέος αναπνευστικού συνδρόμου(Sars-Cov). Ο Sars-Cov-2 ανήκει στο γένος βήτα των κορονοϊών και έχει γενετική συσχέτιση κατά 96% με κορονοϊούς που έχουν σαν φυσική δεξαμενή τις νυχτερίδες.
Οι δομικές πρωτεΐνες του Sars-Cov-2 αποτελούνται από την γλυκοπρωτεΐνη της μεμβράνης(Μ - "Membrane", "μεμβράνη"), την πρωτεΐνη του φακέλου του ιοσωμάτιου (Ε - "Envelope, "φάκελος"), την πρωτεΐνη του νουκλεοκαψίδιου (Ν - "Nucleocapsid", "νουκλεοκαψίδιο") και την πρωτεΐνη από την ακίδα του ιού(S - "Spike", "ακίδα").
Η πρωτεΐνη Μ του Sars-Cov-2 είναι 98,6% παρόμοια με την πρωτεΐνη Μ που συναντάται σε κορονοϊούς με φυσική δεξαμενή τις νυχτερίδες, ενώ η ομοιότητα με αυτή που συναντάται σε κορονοϊού των παγκολίνων είναι 98,2% και με τον Sars-Cov είναι 90%. Αντίθετα η ομοιότητα της πρωτεΐνης Μ με τον κορονοϊό που προκαλεί το αναπνευστικό σύνδρομο της Μέσης Ανατολής έχει 38% ομοιότητα. μικρογραφία|Αναπαράσταση μόλυνσης των ανθρώπινων κυττάρων μέσω του ενζύμου ACE2|αριστερά Οι πνεύμονες είναι τα όργανα τα οποία επηρεάζονται περισσότερο από την ασθένεια, επειδή ο κορονοϊός καταφέρνει να εισβάλει στα κύτταρα μέσω ενός ενζύμου, του μετατρεπτικού ενζύμου της αγγειοτενσίνης 2 (ACE2), το οποίο βρίσκεται σε αφθονία στα τύπου 2 κυψελιδικά κύτταρα των πνευμόνων. Ο ιός χρησιμοποιεί την γλυκοπρωτεϊνική ακίδα (S) για να συνδεθεί με το ACE2 και να εισέλθει στο κύτταρο. Η πυκνότητα του ACE2 σε κάθε ιστό και όργανο, σχετίζεται με το πόσο η νόσος πλήττει το συγκεκριμένο όργανο. Λόγω αυτής της συμπεριφοράς της πρωτεΐνης S, βρίσκεται στο κέντρο των φαρμακευτικών ερευνών για την ανάπτυξη θεραπειών και εμβολίων κατά του Sars-Cov-2. Κατά την διάρκεια της πανδημίας, έχουν απομονωθεί χιλιάδες παραλλαγές του ιού, οι οποίες ομαδοποιούνται σε κλάδους. Το Nextstrain ομαδοποιεί τις παραλλαγές σε πέντε ομάδες, τις 19A, 19B, 20A, 20B και 20C, ενώ το GISAID τις χωρίζει σε επτά, τις L, O, V, S, G, GH και GR. Ο Παγκόσμιος Οργανισμός Υγείας αποφάσισε να χρησιμοποιήσει τα ελληνικά γράμματα της αλφάβητου, για την ευκολότερη ενημέρωση, των παραλλαγών ενδιαφέροντας που καταγράφονται προς το ευρύ κοινό, ενώ η επιστημονική κοινότητα θα συνεχίσει να χρησιμοποιεί τις παραπάνω ονομασίες.
Μόλυνση και μετάδοση
αριστερά|μικρογραφία|Αλυσίδα μετάδοσης του Sars-Cov-2 στην κοινότητα. Η μετάδοση του SARS-CoV-2 από άνθρωπο σε άνθρωπο επιβεβαιώθηκε στις 20 Ιανουαρίου 2020, κατά τη διάρκεια της πανδημίας COVID-19. Η ασθένεια Covid-19, η οποία προκαλείται από τον κορονοϊό SARS-CoV-2, διαδίδεται μεταξύ των ανθρώπων κυρίως όταν ένα μολυσμένο άτομο βρίσκεται σε στενή επαφή με ένα άλλο. Ο ιός μπορεί να εξαπλωθεί από το στόμα ή τη μύτη ενός μολυσμένου ατόμου με υγρά σωματίδια τα οποία ονομάζονται, «αναπνευστικά σταγονίδια» τα μεγαλύτερα, ενώ τα μικρότερα «αερολύματα». Η μετάδοση, από τα μολυσμένα άτομα, συμβαίνει όταν οι φορείς βήχουν, φτερνίζονται, μιλούν, τραγουδούν ή αναπνέουν έντονα. Οι άνθρωποι μπορούν να προσβληθούν από τον ιό, όταν αυτός εισέλθει στο στόμα, τη μύτη ή τα μάτια τους, που είναι πιο πιθανό να συμβεί όταν οι άνθρωποι βρίσκονται σε άμεση ή στενή επαφή, δηλαδή σε απόσταση μικρότερη από 2 μέτρα, με ένα μολυσμένο άτομο. Η μετάδοση αερολυμάτων μπορεί να συμβεί σε τοποθεσίες όπως σε εσωτερικούς, σε πολυσύχναστους και σε ανεπαρκώς αεριζόμενους χώρους, όπου τα μολυσμένα άτομα περνούν μεγάλες χρονικές περιόδους με άλλους, όπως εστιατόρια, πρακτικές χορωδιών, μαθήματα γυμναστικής, νυχτερινά κέντρα, γραφεία και χώρους λατρείας. Ο βαθμός στον οποίο ο ιός είναι μολυσματικός κατά τη διάρκεια της περιόδου επώασης είναι αβέβαιος, αλλά έρευνα έδειξε ότι στον φάρυγγα φτάνει στο μέγιστο ιικό φορτίο περίπου τέσσερις ημέρες μετά τη μόλυνση ή την πρώτη εβδομάδα των συμπτωμάτων και μειώνεται στην συνέχεια. Σε μελέτη από ομάδα ερευνητών στο Πανεπιστήμιο της Βόρειας Καρολίνας διαπίστωσε ότι η ρινική κοιλότητα είναι φαινομενικά η κυρίαρχη αρχική θέση για μόλυνση, με επακόλουθη την εισπνοή του ιού που προκαλεί στους πνεύμονες την αναπνευστική λοίμωξη που ονομάστηκε COVID-19. μικρογραφία|Μόλυνση και μετάδοση της COVID-19.Ο ιός μπορεί επίσης να μεταδοθεί μέσω της αφής από αντικείμενα ή επιφάνειες, όπως τραπέζια, πόμολα και χειρολισθήρες, από ιοσωμάτια τα οποία έχουν μολύνει τις επιφάνειες αυτές, με τα σημεία εισόδου του ιού στο ανθρώπινο σώμα. Τα σημερινά στοιχεία δείχνουν ότι ο κύριος τρόπος εξάπλωσης του ιού είναι από τα αναπνευστικά σταγονίδια μεταξύ ατόμων που βρίσκονται σε στενή επαφή μεταξύ τους και όχι από τις επιφάνειες. Προκαταρκτική έρευνα δείχνει ότι ο ιός μπορεί να παραμείνει βιώσιμος σε πλαστικό και ανοξείδωτο χάλυβα έως και τρεις ημέρες, αλλά δεν επιβιώνει στο χαρτόνι για περισσότερο από μία ημέρα ή σε χαλκό για περισσότερες από τέσσερις ώρες. Ο ιός καταστρέφεται από το σαπούνι, το οποίο αποσταθεροποιεί τη διπλή στιβάδα των λιπιδίων του.
Άνθρωποι οι οποίοι έχουν μολυνθεί μπορούν να μεταδώσουν τον ιό έως δύο ημέρες πριν από την εμφάνιση συμπτωμάτων, όπως επίσης και αν παραμείνουν ασυμπτωματικοί. Οι ασθενείς υπάρχει πιθανότητα να παραμείνουν μεταδοτικοί έως και 10 ημέρες ύστερα από την εκδήλωση συμπτωμάτων, στην ήπια εξέλιξη της νόσου και στις σοβαρές έως 20 ημέρες. Κατά τη μετάδοση από άνθρωπο σε άνθρωπο, πιστεύεται ότι κατά μέσο όρο 1,000 μολυσματικά ιοσωμάτια SARS-CoV-2 αρκούν για να ξεκινήσουν μια νέα λοίμωξη.
Ασυμπτωματική μετάδοση
Την 1η Φεβρουαρίου 2020, o Παγκόσμιος Οργανισμός Υγείας ανέφερε ότι η μετάδοση από ασυμπτωματικούς φορείς πιθανότατα δεν αποτελεί σημαντικό παράγοντα μετάδοσης. Μια έρευνα διαπίστωσε ότι το 17% των λοιμώξεων είναι ασυμπτωματικές και τα ασυμπτωματικά άτομα είχαν 42% λιγότερες πιθανότητες να μεταδώσουν τον ιό.
Ωστόσο, ένα επιδημιολογικό μοντέλο στην έναρξη της επιδημίας στην Κίνα έδειξε ότι «η προ-συμπτωματική περίοδος μπορεί να είναι συνήθης μεταξύ των εργαστηριακά επιβεβαιωμένων λοιμώξεων» και ότι οι υποκλινικές λοιμώξεις, δηλαδή όσοι πέρασαν ασυμπτωματικά την νόσο, μπορεί να ήταν η πηγή της πλειονότητας των λοιμώξεων. Αυτά τα ευρήματα μπορούν να εξηγήσουν πώς από τους 217 επιβαίνοντες στο πλοίο ενός κρουαζιερόπλοιου που αγκυροβόλησε στο Μοντεβίδεο, μόνο 24 από τους 128 που έδειξαν θετικό για ιικό RNA έδειξαν ήταν συμπτωματικοί. Ομοίως, μια μελέτη ενενήντα τεσσάρων ασθενών που νοσηλεύτηκαν τον Ιανουάριο και τον Φεβρουάριο του 2020 υπολόγισε ότι οι ασθενείς παράγουν τη μεγαλύτερη ποσότητα ιού δύο έως τρεις ημέρες πριν εμφανιστούν τα πρώτα συμπτώματα και ότι «ένα σημαντικό ποσοστό μετάδοσης πιθανότατα πραγματοποιείται πριν από τα πρώτα συμπτώματα του ασθενή μηδέν».
Ρίσκο Μόλυνσης, Νοσηλείας, Θανάτου
Το CDC, έχει καταργήσει τα ηλικιακά όρια ως μοναδική παράμετρο επικινδυνότητας της λοίμωξης αλλά αυξάνεται σταθερά σε ενήλικες άνω των 65 λόγω των υποκείμενων νοσημάτων που μπορούν να έχουν. Επίσης έχουν διαπιστώσει ότι υπάρχουν ενδείξεις για πιο σοβαρή εξέλιξη της νόσου, ανεξάρτητα από την ηλικία, σε άτομα τα οποία είχαν τα εξής:
Αυξημένο κίνδυνο θα μπορούσαν να προκαλέσουν και καταστάσεις όπως το άσθμα, η υψηλή αρτηριακή πίεση, οι νευρολογικές καταστάσεις όπως η άνοια και το εγκεφαλικό επεισόδιο. Τέλος οι έγκυες γυναίκες ήταν πολύ πιο πιθανό να νοσηλευτούν από τις μη έγκυες, ωστόσο δεν είχαν μεγαλύτερο κίνδυνο θανάτου από την COVID-19.
Επιδημιολογία
μικρογραφία|Η αγορά του Huanan, που θεωρείται το σημείο έναρξης της πανδημίας. Τα πρώτα κρούσματα εντοπίστηκαν αρχικά στην Γουχάν, πρωτεύουσα της επαρχίας Χουμπέι, στην Κίνα τον Δεκέμβριο του 2019. Στη συνέχεια, αναφέρθηκαν λοιμώξεις σε άλλες 212 χώρες. Οι χώρες με τα περισσότερα κρούσματα εκτός της Κίνας είναι οι ΗΠΑ, η Ινδία, η Βραζιλία, η Ρωσία, η Γαλλία, το Ηνωμένο Βασίλειο, η Τουρκία, η Ιταλία, η Ισπανία, η Γερμανία, η Κολομβία, η Αργεντινή και το Μεξικό.
Η Ελλάδα μέχρι σήμερα, έχει επιβεβαιώσει εργαστηριακά 0 κρούσματα ενώ έχει καταγράψει συνολικά 0 νεκρούς.
Ο Παγκόσμιος Οργανισμός Υγείας, το Ευρωπαϊκό Κέντρο Πρόληψης και Ελέγχου Νόσων και ο Εθνικός Οργανισμός Δημόσιας Υγείας εκδίδουν συχνά δελτία ενημέρωσης για την εξέλιξη της ασθένειας.
Διάγνωση
μικρογραφία|Ακτινογραφία πνευμόνων ασθενούς με πνευμονία λόγω της λοίμωξης Sars-CoV-2 Ο Παγκόσμιος Οργανισμός Υγείας έχει δημοσιεύσει διάφορα πρωτόκολλα δοκιμών για τη λοίμωξη. Η λοίμωξη COVID-19 μπορεί να διαγνωστεί προσωρινά με βάση τα συμπτώματα και να επιβεβαιωθεί εργαστηριακά χρησιμοποιώντας αλυσιδωτή αντίδραση πολυμεράσης με χρήση αντίστροφης μεταγραφάσης σε πραγματικό χρόνο (rRT-PCR), καθώς το γονιδίωμα του ιού είναι RNA ή άλλες δοκιμές νουκλεϊκών οξέων μολυσμένων εκκρίσεων. Εκτός από τις εργαστηριακές εξετάσεις, οι αξονικές τομογραφίες στο στήθος μπορεί να είναι χρήσιμες για τη διάγνωση της COVID-19 σε άτομα με υψηλή κλινική υποψία λοίμωξης. Η ανίχνευση μιας προηγούμενης λοίμωξης είναι δυνατή με ορολογικές δοκιμές, οι οποίες ανιχνεύουν αντισώματα που παράγονται από τον οργανισμό ως απόκριση στη μόλυνση. Κινέζοι επιστήμονες μπόρεσαν να απομονώσουν ένα στέλεχος του Sars-Cov-2 και να δημοσιεύσουν τη γενετική του ακολουθία έτσι ώστε εργαστήρια σε όλο τον κόσμο να μπορούν να αναπτύξουν ανεξάρτητα δοκιμές PCR για την ανίχνευση της μόλυνσης από τον ιό.
Οι διαγνωστικές οδηγίες που δημοσιεύθηκαν από το νοσοκομείο Τσονγκνάν του Πανεπιστημίου της Γουχάν, στην αρχή της πανδημίας, πρότειναν μεθόδους για την ανίχνευση μολύνσεων με βάση κλινικά χαρακτηριστικά και επιδημιολογικούς κινδύνους. Αυτές αφορούσαν στον εντοπισμό ασθενών που είχαν ιστορικό ταξιδιού στη Γουχάν ή επαφής με άλλους μολυσμένους ασθενείς καθώς και τουλάχιστον δύο από τα ακόλουθα συμπτώματα όπως πυρετό, απεικονιστικά ευρήματα πνευμονίας, φυσιολογικό ή μειωμένο αριθμό λευκών αιμοσφαιρίων ή μειωμένο αριθμό λεμφοκυττάρων.
Εργαστηριακή εξέταση
αριστερά|μικρογραφία|Επίδειξη συλλογής ρινοφαρυγγικού επιχρίσματος για εργαστηριακή εξέταση. Οι πρότυπες μέθοδοι ελέγχου για την παρουσία του Sars-Cov-2 είναι δοκιμές νουκλεϊκών οξέων που ανιχνεύουν την παρουσία ιικών θραυσμάτων RNA. Καθώς αυτές οι δοκιμές ανιχνεύουν RNA και όχι στέλεχος του ιού, η ικανότητά του να προσδιορίζει την διάρκεια της μολυσματικότητας των ασθενών είναι περιορισμένη. Η δοκιμή γίνεται συνήθως σε αναπνευστικά δείγματα που λαμβάνονται με ρινοφαρυγγικό επίχρισμα. Ωστόσο, μπορεί επίσης να χρησιμοποιηθεί δείγμα ρινικού επιχρίσματος ή πτυέλων. Τα αποτελέσματα είναι γενικά διαθέσιμα εντός ωρών.
Ιατρική Απεικόνιση
μικρογραφία|Αξονική τομογραφία ενός ατόμου με COVID-19 δείχνει βλάβες στους πνεύμονες του ασθενούς(φωτεινές περιοχές). Η ανίχνευση με αξονική τομογραφία μπορεί να είναι χρήσιμη για την διάγνωση της λοίμωξης COVID-19 σε άτομα με υψηλή κλινική υποψήφια λοίμωξης, αλλά δεν συνιστάται για συστηματική ανίχνευση κρουσμάτων. Οι αμφίπλευρες αδιαφάνειες στην απεικόνιση είναι σημάδια πρώιμης λοίμωξης. Λόγω αλληλοεπικάλυψης με άλλες λοιμώξεις, η απεικόνιση, χωρίς εργαστηριακή επιβεβαίωση του SARS-CoV-2, δεν μπορεί να επιβεβαιώσει την λοίμωξη.
Παθολογία
Τα κύρια παθολογικά ευρήματα στις αυτοψίες των ασθενών με COVID-19:
Εμβόλια
μικρογραφία|Εμβόλιο ενάντια στην λοίμωξη COVID-19 των εταιρειών Pfizer/BioNTechΜέχρι σήμερα, έχουν εγκριθεί δέκα εμβόλια από τουλάχιστον μία εθνική ρυθμιστική αρχή για δημόσια χρήση: δύο εμβόλια RNA (το εμβόλιο Pfizer-BioNTech και το εμβόλιο Moderna), τρία συμβατικά αδρανοποιημένα εμβόλια (BBIBP-CorV, Covaxin και CoronaVac), τέσσερα εμβόλια ιικού φορέα (Sputnik V, το εμβόλιο Oxford-AstraZeneca, Convidicea και το εμβόλιο Johnson & Johnson) και ένα εμβόλιο πεπτιδίου (EpiVacCorona).
Κοινωνική απομάκρυνση
αριστερά|μικρογραφία|Η εξάπλωση του ιού θα είναι εκθετικά αυξανόμενη χωρίς μέτρα αποτροπής. Η κοινωνική αποστασιοποίηση περιλαμβάνει ενέργειες ελέγχου της λοίμωξης που αποσκοπούν στην επιβράδυνση της εξάπλωσης της νόσου ελαχιστοποιώντας την στενή επαφή μεταξύ των ατόμων. Οι μέθοδοι περιλαμβάνουν καραντίνα, ταξιδιωτικούς περιορισμούς και το κλείσιμο σχολείων, χώρων εργασίας, σταδίων, θεάτρων, εμπορικών κέντρων. Τα άτομα μπορούν επίσης να εφαρμόζουν μεθόδους κοινωνικής απομάκρυνσης με το να μένουν στο σπίτι, περιορίζοντας τα ταξίδια, αποφεύγοντας τα πολυπληθή σημεία, την αποφυγή χειραψίας. Πολλές κυβερνήσεις υποχρεώνουν ή συνιστούν την κοινωνική απομάκρυνση σε περιοχές που έχουν πληγεί από την εκδήλωση κρουσμάτων.
Οι ηλικιωμένοι και όσοι έχουν σοβαρές χρόνιες παθήσεις αντιμετωπίζουν αυξημένο κίνδυνο σοβαρής ασθένειας και επιπλοκών, έχουν ενημερωθεί για την αποφυγή πολυπληθών χώρων.
Αυτοαπομόνωση
Οι φορείς δημόσιας υγείας έχουν εκδώσει οδηγίες για τους ασθενείς με COVID-19 και για όσους υποψιάζονται ότι έχουν μολυνθεί. Αυτά τα άτομα συνιστάται να περιορίζουν τις δραστηριότητες εκτός του σπιτιού, εκτός από την παροχή ιατρικής περίθαλψης. Για όσους αναζητούν ιατρική περίθαλψη συνιστάται να επικοινωνήσουν τηλεφωνικά πριν επισκεφθούν έναν πάροχο υγειονομικής περίθαλψης.
Η διάρκεια της αυτοαπομόνωσης που συστήνουν είναι 14 ημέρες (δύο εβδομάδες), καθώς είναι επίσης ένα εκτιμώμενο χρονικό πλαίσιο μεταξύ της μόλυνσης και της έναρξης των συμπτωμάτων.
Αναπνευστική υγιεινή
μικρογραφία|Μάσκες υψηλού φιλτραρίσματος ενάντια στην νόσο COVID-19Οι οργανισμοί υγείας και πρόληψης συνιστούν στα άτομα να καλύπτουν το στόμα και τη μύτη τους με ένα μαντήλι όταν βήχουν ή φταρνίζονται, το οποίο στη συνέχεια θα πρέπει να απορρίπτεται αμέσως ή με ένα μανίκι αν δεν είναι διαθέσιμο μαντήλι.
Η χρήση χειρουργικών μασκών από εκείνους που μπορεί να μολυνθεί έχει επίσης συσταθεί,  καθώς μπορεί να περιορίσει τον όγκο και την απόσταση ταξιδιού των σταγονιδίων εκπνοής που διασκορπίζονται κατά την ομιλία, το φτάρνισμα και τον βήχα. Ο Παγκόσμιος Οργανισμός Υγείας εξέδωσε βέλτιστες πρακτικές για τη χρήση μάσκας σε περιβάλλοντα οικιακής φροντίδας και περίθαλψης, συμπεριλαμβανομένου του ότι πρέπει να δένονται με ασφάλεια για να ελαχιστοποιούν τα κενά μεταξύ του προσώπου και της μάσκας, ότι οι μάσκες πρέπει να αντικαθίστανται όταν είναι υγρές, ο χρήστης να μην αγγίζει το μπροστινό μέρος της μάσκας όταν την αφαιρεί, το πλύσιμο των χεριών με σαπούνι και νερό ή χρήση απολυμαντικού για το χέρια μετά την αφαίρεση ή εάν αγγιχθεί, και ότι μια χρησιμοποιημένη μάσκα και οι μάσκες μιας χρήσης θα απορρίπτονται αμέσως μετά την αφαίρεση τους και να δεν πρέπει να επαναχρησιμοποιηθούν. αριστερά|μικρογραφία|Αναπαράσταση αερολυμάτων μεταξύ μάσκας με βαλβίδα, μάσκας χωρίς βαλβίδα και χωρίς κανένα μέτρο προστασίας. Οι μάσκες έχουν επίσης συσταθεί για χρήση από εκείνους που φροντίζουν κάποιον που μπορεί να έχει την ασθένεια. Επιπλέον, οι επαγγελματίες του τομέα της υγειονομικής περίθαλψης συνίστανται να φορούν αναπνευστήρες με πιστοποίηση κατά το πρότυπο NIOSH N95 ή πρότυπο EU FFP2 ή ισοδύναμο, εκτός από άλλους ατομικούς προστατευτικούς εξοπλισμούς.
Τέλος οι μάσκες με βαλβίδα δεν είναι κατάλληλες για τον περιορισμό της διασποράς καθώς προστατεύουν μόνο το άτομο που τις φοράει, ενώ μπορεί να διασπείρει τον ιό εάν ο χρήστης είναι φορέας.
Πλύσιμο των χεριών
μικρογραφία|Το πλύσιμο των χεριών αποτελεί ένα από τα μέτρα πρόληψης ενάντια στην μετάδοση της COVID-19.Το πλύσιμο των χεριών συνιστάται για την αποφυγή της εξάπλωσης του ιού της COVID-19. Το CDC συνιστά τα άτομα να πλένουν τα χέρια τους συχνά με σαπούνι και νερό για τουλάχιστον 20 δευτερόλεπτα, ειδικά μετά από την τουαλέτα ή όταν τα χέρια είναι ορατά βρώμικα, πριν το φαγητό, και μετά το φύσημα της μύτης, του βήχα ή το φτάρνισμα. Συνιστά επίσης τη χρήση αλκοολούχων ποτών με τουλάχιστον 70% αλκοόλης όταν δεν είναι άμεσα διαθέσιμα το σαπούνι και το νερό. Ο ΠΟΥ επίσης συμβουλεύει τα άτομα να αποφεύγουν να αγγίζουν τα μάτια, τη μύτη ή το στόμα με άπλυτα χέρια.
Καθαρισμός επιφανειών
Όταν ένα άτομο έχει μολυνθεί με τον Sars-CoV-2, την περίοδο που είναι μεταδοτικό μπορεί να αποβάλει από το σώμα του μέσω της εκπνοής, του βήχα, του φτερνίσματος και την ομιλίας ιοσωμάτια του κορονοϊού. Αυτά μπορούν να επιβιώσουν στις επιφάνειες από ώρες έως ημέρες. Εάν ένα άτομο αγγίξει την μολυσμένη επιφάνεια μπορεί να μεταφέρει τον κορονοϊό στα μάτια, τη μύτη ή το στόμα του όπου μπορεί να εισέλθει στο σώμα του, προκαλώντας την λοίμωξη COVID-19.
Οι επιφάνειες μπορούν να απολυμανθούν με διάφορα προϊόντα απολύμανσης με περιεκτικότητα 62-71% αιθανόλης, 50-100% ισοπροπανόλης, 0,1% υποχλωριώδες νάτριο, 0,5% υπεροξείδιο υδρογόνου και 0,2 –7,5% ποβιδόνη-ιώδιο. Μπορεί επίσης να χρησιμοποιηθεί ακτινοβόληση με υπεριώδη ακτινοβολία. Τέλος σε περίπτωση κρούσματος σε χώρους εργασίας οι Δημόσιοι Οργανισμοί Υγείας συστήνουν την απολύμανση όλων των χώρων εργασίας και επιφανειών.
Αερισμός και φιλτράρισμα αέρα
Για τους εσωτερικούς χώρους συστήνεται η αύξηση της εισαγωγής εξωτερικού αέρα και η μείωση του ανακυκλωμένου αέρα για την αποφυγή της διασποράς του κορονοϊού. Οι λειτουργίες του αερισμού των εσωτερικών χώρων θα πρέπει να συνεχίζεται και μετά το πέρας των ωρών εργασίας, έστω και με χαμηλότερο ρυθμό, όταν είναι εφικτό. Σε περίπτωση που δεν υπάρχει σύστημα εξαερισμού, συνιστάται να ανοίγονται παράθυρα και πόρτες για την εισαγωγή φρέσκου αέρα και κατά προτίμηση περισσότερων από ένα.
Επίσης η ρύθμιση της υγρασίας των εσωτερικών χώρων είναι αρκετά σημαντικός παράγοντας. Ο καθορισμός της υγρασίας σε επίπεδα 40%-60% βοηθάει στην μείωση της παραμονής των παθογόνων σταγονιδίων στο περιβάλλον για περισσότερο χρόνο.
Υγιεινός τρόπος ζωής
Οργανισμοί Δημόσιας Υγείας προτείνουν έναν υγιεινό τρόπο διατροφής, την γυμναστική και επαρκείς ώρες ξεκούρασης.
Θεραπεία
μικρογραφία|Επισκόπηση θεραπειών και φαρμακευτικών σκευασμάτων που χρησιμοποιούνται για την αντιμετώπιση της λοίμωξης COVID-19. Μέχρις στιγμής δεν υπάρχει κάποια συγκεκριμένη, αποτελεσματική θεραπεία για την λοίμωξη COVID-19, που προκαλείται από τον SARS-CoV-2. Η αντιμετώπιση της λοίμωξης γίνεται ανάλογα με τα συμπτώματα που παρουσιάζονται, με υποστηρικτική φροντίδα για την ανακούφιση των συμπτωμάτων όπως ενυδάτωση, παροχή οξυγόνου, τοποθέτηση ασθενούς μπροστινή πλευρά του σώματος και το πρόσωπο στραμμένα προς τα κάτω, για την αντιμετώπιση του συνδρόμου οξείας αναπνευστικής δυσχέρειας, καθώς και την υποστήριξη των υπόλοιπων οργάνων όπως η λοίμωξη εξελίσσεται.
Οι περισσότερες περιπτώσεις COVID-19 είναι ήπιες. Σε αυτές τις περιπτώσεις, η υποστηρικτή φροντίδα περιλαμβάνει φάρμακα όπως παρακεταμόλη για την ανακούφιση των συμπτωμάτων όπως ο πυρετός, οι πόνοι στο σώμα, ο βήχας, την σωστή ενυδάτωση και την ανάπαυση, καθώς και καλή προσωπική υγιεινή και υγιεινή διατροφή.
Υπάρχουν αρκετές θεραπείες οι οποίες βρίσκονται στα στάδια κλινικών μελετών, όμως παρά τη συνεχιζόμενη έρευνα, δεν υπάρχουν ακόμη αρκετά υψηλής ποιότητας στοιχεία που να προτείνουν τη λεγόμενη πρώιμη θεραπεία. Υπήρξαν αρκετά φαρμακευτικά σκευάσματα τα οποία πιθανολογούσαν ότι μπορούσαν να βοηθήσουν στην εξέλιξη της ασθένειας COVID-19, όπως η υδροξυχλωροκίνη, η λοπιναβίρη/ριτοναβίρη, η ρεμντεσιβίρη και η ιβερμεκτίνη όμως στην συνέχεια αποδείχτηκαν αναποτελεσματικές ή ακόμα και επιβλαβείς.
Ωστόσο, υπάρχουν θεραπείες που βασίζονται σε μονοκλωνικά αντισώματα και συνιστάται για χρήση στα πρώιμα στάδια της ασθένειας σε περιπτώσεις που πιστεύεται ότι διατρέχουν υψηλό κίνδυνο για σοβαρή επιδείνωση της λοίμωξης. Ένα από τα φαρμακευτικά σκευάσματα μονοκλωνικών αντισωμάτων, σταμάτησαν από τον Οργανισμό Τροφίμων και Φαρμάκων των Ηνωμένων Πολιτειών, να διατίθενται ως αποκλειστική θεραπεία ενάντια στην COVID-19, λόγω των παραλλαγών που έχουν επικρατήσει και παρουσιάζουν πλέον μικρότερη αποτελεσματικότητα, ύστερα από αίτηση της εταιρείας Eli Lilly, η οποία τα παρήγαγε, στον αρμόδιο ρυθμιστικό οργανισμό.
Μερικές πειραματικές θεραπείες περιλαμβάνουν την φλουοξετίνη, η οποία είναι μία φθηνή φαρμακευτική ουσία, που χρησιμοποιείται ευρέως σε αντικαταθλιπτικά σκευάσματα, το αντιικό φάρμακό Μολνουπιραβίρη, το οποίο κατασκευάζεται από την Merck και εγκρίθηκε από το Ηνωμένο Βασίλειο και η φαρμακευτική ουσία με κωδική ονομασία PF-07321332 η οποία βρίσκεται στο τελικό στάδιο των κλινικών δοκιμών από την Pfizer, η οποία υποστηρίζει ότι μειώνει την πρόγνωση σοβαρής νόσησης από την COVID-19 κατά 89%.
Κλινικά επακόλουθα
Μελέτες κατέγραψαν τον αυξημένο κίνδυνο ανάπτυξης νέων παθήσεων ύστερα από την οξεία φάση της λοίμωξης COVID-19 οι οποίες παρατηρούνται λιγότερο συχνά σε άλλες ιογενείς ασθένειες. Παρόλο που άτομα μεγαλύτερης ηλικίας είχαν προϋπάρχουσες καταστάσεις και νεότεροι ενήλικες, ηλικίας μικρότερη των 50 ετών, είχαν επίσης αυξημένο κίνδυνο ανάπτυξης νέων παθήσεων που δεν προϋπήρχαν.
Το 14% των ενήλικων, ηλικίας μικρότερης των 65 ετών, που είχαν μολυνθεί από τον SARS-CoV-2 και έφτασαν στην οξεία φάση της νόσου, εμφάνισαν τουλάχιστον έναν νέο τύπο πάθησης ύστερα από την ίαση, η οποία ήταν 4,95% υψηλότερη από άτομα που είχαν μολυνθεί από άλλου τύπου ιογενής νόσου του κατώτερου αναπνευστικού συστήματος. Πέρα από τον κίνδυνο εμφάνισης χρόνιας αναπνευστικής ανεπάρκειας, ύστερα από την οξεία φάση παρατηρούνται, καρδιακή αρρυθμία, υπερπηκτικότητα, εγκεφαλοπάθεια, νεφροπάθεια, δυσκολίες στην μνήμη, διαβήτη, ανωμαλίες του ήπατος, μυοκαρδίτιδα, άγχος και κόπωση.
Παραπομπές
* Κατηγορία:Δημόσια Υγιεινή
Νιούε
Το Νιούε ή Νιού ή Νιουέι είναι χώρα που βρίσκεται στον νότιο Ειρηνικό Ωκεανό 2100 χλμ βορειοανατολικά της Νέας Ζηλανδίας μέσα στο τρίγωνο που δημιουργείται από την Τόνγκα στα δυτικά, τη Σαμόα στα βόρεια και τα νησιά Κουκ στα ανατολικά. Με τη Νέα Ζηλανδία έχει καθεστώς ελεύθερης σχέσης, από το 1901. Είναι το μεγαλύτερο κοραλλιογενές νησί στον κόσμο με έκταση 260 τετρ. χλμ. και πληθυσμό (κατατάσσεται 224η) 1.444 (εκτ. 2008). Η οικονομία του νησιού βασίζεται στον τουρισμό, την εμπορία γραμματοσήμων και την παραγωγή τροπικών φρούτων. Μεγάλος αριθμός των κατοίκων (10.000) έχει μεταναστεύσει στη Νέα Ζηλανδία. Κοινώς αποκαλούν το νησί Βράχο, παραπομπή στην παραδοσιακή ονομασία Βράχος της Πολυνησίας. Το όνομα της πρωτεύουσας είναι Αλόφι.
Το 2003, το Νιούε έγινε το πρώτο κράτος στον κόσμο με δωρεάν και ανοιχτό ασύρματο δίκτυο ίντερνετ για όλη τη χώρα από τον οργανισμό Κοινότητα Χρηστών Ίντερνετ του Νιούε που ιδρύθηκε το 1999.#
Γεωγραφία
Κατάλογος χωριών.
Δολάριο Νιούε
Το Νιούε χρησιμοποιεί το δολάριο Νέας Ζηλανδίας και όχι δικό του συγκεκριμένο νόμισμα. Ωστόσο, υπάρχουν νομίσματα για την αγορά των συλλεκτών, για επιπλέον χρηματοδότηση. Πριν από τη δημιουργία του δολαρίου της Νέας Ζηλανδίας, το Νιούε χρησιμοποιούσε την στερλίνα. Τα πολύ πρόωρα αναμνηστικά κέρματα του Νιούε ήταν σε λίρες ή σελίνια. Το Νιούε άρχισε να εκδίδει νομίσματα το 1966. Για όλους τους πρακτικούς λόγους το δολάριο Νιούε δεν είναι ένα πραγματικό νόμισμα, παρ'όλα αυτά είναι αποδεκτό ως νόμιμο στο Νιούε.
Πολιτική
Το πολίτευμα είναι κοινοβουλευτική, συνταγματική μοναρχία. Στα εξωτερικά ζητήματα ασκεί ρόλο, σε συνεννόηση με το Νιούε, η Νέα Ζηλανδία. Το νησί είναι καθολικά αρμόδιο για την εσωτερική πολιτική του. Με βάση τη Συνταγματική Πράξη του 1974, Αρχηγός Κράτους είναι ο Βασιλιάς Κάρολος Γ' του Ηνωμένου Βασιλείου, ο οποίος εκπροσωπείται από τον εκάστοτε Γενικό Κυβερνήτη της Νέας Ζηλανδίας (από τις 21 Οκτωβρίου 2021 το αξίωμα κατέχει η Κίντι Κίρο). Ο Πρωθυπουργός εκλέγεται από τη Συνέλευση του Νιούε και σχηματίζει κυβέρνηση με μέλη τον ίδιο και άλλα 3 μέλη της Συνέλευσης. Η δικαστική εξουσία ασκείται από ειδική επιτροπή του Ανακτοβουλίου με έδρα το Ηνωμένο Βασίλειο, ενώ στο ίδιο το Νιούε εδρεύει και το Ανώτατο Δικαστήριο.
Διοικητική Διαίρεση
Το Νιούε υποδιαιρείται σε 14 χωριά, το καθένα από τα οποία εκλέγει το δικό του τοπικό συμβούλιο για τριετή θητεία.
Κόμματα
Σήμερα δεν υπάρχουν πολιτικά κόμματα στο νησί. Το μοναδικό πολιτικό κόμμα, το Λαϊκό Κόμμα του Νιούε, διαλύθηκε το 2003. Όλοι οι υποψήφιοι για την πλήρωση των 20 εδρών της Συνέλευσης κατέρχονται ως ανεξάρτητοι.
Εκλογές
Η Νομοθετική Συνέλευση είναι 20μελής και τα μέλη της εκλέγονται κάθε τρία χρόνια. Οι εκλογείς πρέπει να είναι πολίτες της Νέας Ζηλανδίας και να ζουν στο νησί για τουλάχιστον 3 μήνες. Οι υποψήφιοι πρέπει να είναι εκλογείς και κάτοικοι για τουλάχιστον 12 μήνες. Έξι από τα συνολικά 20 μέλη της Συνέλευσης εκλέγονται με κοινή λίστα και τα υπόλοιπα είναι οι αντιπρόσωποι των 14 χωριών. Τον Ιούνιο του 2008 εξελέγη νέος πρωθυπουργός, ο Τόκε Ταλάγκι, ο οποίος νίκησε στη σχετική ψηφοφορία λαμβάνοντας 14 ψήφους έναντι 5 του Γιανγκ Βίβιαν. Οι πιο πρόσφατες εκλογές διεξήχθησαν τον Μάιο του 2020. Στις 11 Ιουνίου 2020 εξελέγη πρωθυπουργός ο Ντάλτον Ταγκελάγκι, με 13 ψήφους έναντι 7 του Ο'Λαβ Τζάκομπσεν.
Στις βουλευτικές εκλογές που διεξήχθησαν στις 7 Ιουνίου 2008, κανείς υποψήφιος για την πρωθυπουργία δεν κατάφερε να συγκεντρώσει απόλυτη πλειοψηφία. Λίγο μετά, εξελέγη πρωθυπουργός ο Τόκε Ταλάγκι.
Στις εκλογές που έγιναν στις 7 Μαΐου 2011 εξελέγησαν 3 νέοι βουλευτές, με πρώτο σε ψήφους τον απερχόμενο πρωθυπουργό Τόκε Ταλάγκι, ο οποίος εξελέγη ξανά πρωθυπουργός με 12 ψήφους, στις 16 Μαΐου 2011. Στις έδρες της υπαίθρου, έχασε την έδρα του στο Μακέφου ο Τοφούα Πουλετάμα από τον Σαλίλο Τόνγκια, με οριακή διαφορά.
Οι επόμενες εκλογές διεξήχθησαν στις 12 Απριλίου 2014 και οδήγησαν σε νίκη των φιλοκυβερνητικών υποψηφίων με 12 έδρες και στην επανεκλογή του πρωθυπουργού Ταλάγκι.
Στις εκλογές του 2017, που διενεργήθηκαν στις 6 Μαΐου, ο Ταλάγκι επανεξελέγη.
Ο Τόκε Ταλάγκι έχασε την έδρα του έπειτα από τις εκλογές του 2020. Νέος πρωθυπουργός εξελέγη ο Ντάλτον Ταγκελάγκι.
Εξωτερικοί σύνδεσμοι
Κατηγορία:Νησιά της Ωκεανίας Κατηγορία:Ωκεανία Κατηγορία:Υπερπόντια εδάφη της Νέας Ζηλανδίας
Βικτόρια Ρούφο
H Βικτόρια Ρούφο (Victoria Ruffo, γεννημένη ως Μαρία Βικτόρια Εουχένια Γουαδαλούπε Μαρτίνες ντελ Ρίο Μορένο-Ρούφο María Victoria Eugenia Guadalupe Martínez del Río Moreno-Ruffo, 31 Μαΐου 1962 -) είναι Μεξικανή ηθοποιός.
Εξωτερικοί σύνδεσμοι
Κατηγορία:Μεξικανές ηθοποιοί κινηματογράφου Κατηγορία:Μεξικανές ηθοποιοί τηλεόρασης Κατηγορία:Μεξικανές ηθοποιοί θεάτρου
Καλάτσι (Καζακστάν)
Το Καλάτσι (Кaлaчи επίσης εκλατινισμένους ως Καλατσέβσκι) είναι μια αγροτική περιοχή στην επαρχία Εσίλ, στην περιφέρεια Ακμόλα του Καζακστάν. Το 2014 αναφέρθηκε ότι σχεδόν το ένα πέμπτο του πληθυσμού είχε πληγεί από έναν σύνδρομο ύπνου. Τον Ιανουάριο του 2015, αναφορές έλεγαν ότι πάνω από το μισό του πληθυσμού του χωριού πρόκειται να μετακινηθεί σε άλλες περιοχές. Τον Ιούλιο 2015, τελικά, λήθηκε το μυστήριο που προκαλούσε την επιδημία.
Παραπομπές
Κατηγορία:Καζακστάν-επέκταση Κατηγορία:Πόλεις του Καζακστάν
Ρεγιντρούδη
Η Ρεγιντρούδη, γερμ. Regintrud, Reginlind ή Regentrud (660-665 - 730-740) ήταν μάλλον η σύζυγος του Θεοδβέρτου ή τού πατέρα του Θέοδου, δουκών της Βαυαρίας.
Βιογραφία
Σύμφωνα με διαφορετική άποψη, η Ρεγιντρούδη ήταν κόρη του Δαγοβέρτου Α΄ των Φράγκων ή του Ουγοβέρτου παλατινού κόμη των Μεροβιγγείων και της Ιρμίνας του Έρεν ή του Χιλδεβέρτου Γ΄ των Φράγκων.
Οικογένεια
Υποθέτοντας ότι παντρεύτηκε τον Θεοδοβέρτο δούκα της Βαυαρίας, είχε τέκνα:
Οι ιστορικοί ερεύνησαν ασαφή στοιχεία για περαιτέρω τέκνα, όπως μία κόρη, που ονομάστηκε Πίλιτρουντ από έναν προηγούμενο γάμο, με άγνωστο σύζυγο. Ο Τάσιλο Β΄ και η Σβάναχιλντ επίσης έχουν προταθεί ως τέκνα του γάμου της με τον Θεοδεβέρτο.
Super Mario Kart
Στο Super Mario Kart, ο παίκτης παίρνει τον έλεγχο ενός από τους οκτώ χαρακτήρες της σειράς Mario, ο καθένας με διαφορετικές δυνατότητες. Σε λειτουργία single player, οι παίκτες μπορούν να αγωνιστούν με χαρακτήρες που ελέγχονται από υπολογιστή σε κύπελλα πολλαπλών αγώνων σε τρία επίπεδα δυσκολίας. Κατά τη διάρκεια των αγώνων, επιθετικά και ενίσχυτκα power-ups μπορούν να χρησιμοποιηθούν για να κερδίθει πλεονέκτημα. Εναλλακτικά, οι παίκτες μπορούν να αγωνιστούν ενάντια στο ρολόι σε λειτουργία Time Trial. Σε λειτουργία πολλών παικτών, δύο παίκτες μπορούν ταυτόχρονα να λάβουν μέρος στα κύπελλα ή να αγωνιστούν ο ένας εναντίον του άλλου στη λειτουργία αγώνα. Σε μια τρίτη λειτουργία πολλών παικτών - Battle Mode - ο στόχος είναι να νικήθουν οι άλλοι παίκτες, να επιτίθεθουν με power-ups, καταστρέφοντας μπαλόνια που περιβάλλουν κάθε καρτ.
Βουλή των Αντιπροσώπων της Ζανζιβάρης
Η Βουλή των Αντιπροσώπων της Ζανζιβάρης είναι το ημιαυτόνομο νομοθετικό σώμα της Ζανζιβάρης
Super Mario Kart
Το Super Mario Kart έλαβε θετικά σχόλια και επαινέθηκε για την παρουσίαση, την καινοτομία και τη χρήση των γραφικών Mode 7. Έχει καταταχθεί μεταξύ των μεγαλύτερων βιντεοπαιχνιδιών όλων των εποχών από διάφορους οργανισμούς, συμπεριλαμβανομένων των Edge, IGN, The Age και GameSpot, ενώ η Guinness World Records το ονόμασε ως το πιο κορυφαίο παιχνίδι κονσόλας όλων των εποχών. Συχνά πιστώνεται με τη δημιουργία του καρτ-αγωνιστικού υπογονικού των βιντεοπαιχνιδιών, οδηγώντας άλλους προγραμματιστές να προσπαθήσουν να επαναλάβουν την επιτυχία του. Το παιχνίδι θεωρείται επίσης ότι ήταν το κλειδί για την επέκταση της σειράς Mario σε παιχνίδια εκτός πλατφόρμας. Αυτή η ποικιλομορφία την οδήγησε να γίνει το franchise παιχνιδιών με τις μεγαλύτερες πωλήσεις όλων των εποχών. Έχουν κυκλοφορήσει αρκετές συνέχειες για το Super Mario Kart, για κονσόλες, φορητές συσκευές και σε στοές, το κάθε παιχνίδι απολαμβάνει κριτική και εμπορική επιτυχία. Ενώ ορισμένα στοιχεία έχουν αναπτυχθεί σε όλη τη σειρά, η βασική εμπειρία από το Super Mario Kart παρέμεινε ανέπαφη.
Παιχνίδι
Το Super Mario Kart είναι ένα παιχνίδι αγώνων καρτ με λειτουργίες single και multiplayer. Κατά τη διάρκεια του παιχνιδιού, οι παίκτες παίρνουν τον έλεγχο ενός από τους οκτώ χαρακτήρες του franchise του Mario και οδηγούν καρτ γύρω από πίστερ με θέμα Mario. Προκειμένου να αρχίσουν να οδηγούν, ο Lakitu θα εμφανιστεί με ένα φανάρι να κρέμεται στον πόλο του ψαρέματος στη γραμμή εκκίνησης, το οποίο ξεκινά την αντίστροφη μέτρηση. Όταν το φως γίνεται πράσινο, αρχίζει επίσημα ο αγώνας ή η μάχη. Κατά τη διάρκεια ενός αγώνα, η κάμερα του παίκτη βρίσκεται πίσω από το καρτ του. Ο στόχος του παιχνιδιού είναι είτε να τερματίσετε έναν αγώνα μπροστά από άλλους δρομείς, οι οποίοι ελέγχονται από τον υπολογιστή και άλλους παίκτες, ή να ολοκληρώσετε ένα γύρω στον ταχύτερο χρόνο. Υπάρχει επίσης ένας τρόπος μάχης στον οποίο ο στόχος είναι να επιτεθείτε στα καρτ των άλλων ανθρώπινων παικτών.
Βουλή των Αντιπροσώπων της Ζανζιβάρης
Σύνθεση
Σημείωση: Τα αποτελέσματα παραπάνω συμπεριλαμβάνουν μόνο ευθέως εκλεγόμενες έδρες. Το 2005 τα αποτελέσματα σε μία περιφέρεια ακυρώθηκαν. Έγιναν επαναληπτικές εκλογές στις 14 Δεκεμβρίου 2005 αλλά το αποτέλεσμα δεν είναι διαθέσιμο.
Εξωτερικοί σύνδεσμοι
Κατηγορία:Πολιτική της Ζανζιβάρης
Super Mario Kart
Παιχνίδι
Τα πλακάκια που φέρουν ερωτηματικά είναι τοποθετημένα στις πίστες αγώνων. δίνουν ειδικές ικανότητες (power-ups) στα καρτ ενός παίκτη εάν το όχημα περάσει πάνω τους. Τα power-ups, όπως η ικανότητα να ρίχνουν όστρακα και μπανάνες, επιτρέπουν στους δρομείς να χτυπούν άλλους με τα αντικείμενα, προκαλώντας τους να γυρίσουν και να χάσουν τον έλεγχο. Ένα καρτ που αποκτά το αστέρι power-up είναι προσωρινά άτρωτο απο το να φαει επιθεση. Οι παίκτες υπολογιστών έχουν συγκεκριμένες ειδικές δυνάμεις που σχετίζονται με κάθε χαρακτήρα, που μπορούν να χρησιμοποιήσουν καθ 'όλη τη διάρκεια του αγώνα. Γραμμές νομισμάτων βρίσκονται στις πίστες. πάιρνοντας αυτά τα νομίσματα, ένα καρτ τα συλλέγει και αυξάνει την τελική του ταχύτητα. Η κατοχή νομισμάτων βοηθά επίσης τους παίκτες όταν το καρτ τους χτυπηθεί από άλλο: αντί να περιστρέφεται και να χάνει τον έλεγχο, χάνει ένα νόμισμα.
Το παιχνίδι διαθέτει προηγμένους ελιγμούς, όπως συρόμενη δύναμη και hopping. Η συρόμενη δύναμη επιτρέπει σε ένα καρτ να διατηρήσει την ταχύτητά του ενώ στρίβει, αν και η εκτέλεση του ελιγμού για πολύ καιρό προκαλεί την περιστροφή του καρτ. Το Hopping βοηθά ένα kart να εκτελεί πιο σφιχτές στροφές: το kart κάνει ένα σύντομο hop και γυρίζει στον αέρα, επιταχύνοντας στη νέα κατεύθυνση όταν προσγειώνεται. Οι κριτικοί επαίνεσαν το παιχνίδι του Super Mario Kart, περιγράφοντας τη λειτουργία μάχης ως «εθιστικό» και το παιχνίδι ενός παίκτη ως «απίστευτο». Το IGN δήλωσε ότι οι μηχανικοί του παιχνιδιού καθόρισαν το είδος.
Ανάπτυξη
Το Super Mario Kart δημιουργήθηκε από τον δημιουργό του Mario Shigeru Miyamoto και σκηνοθετήθηκε από τους Tadashi Sugiyama και Hideki Konno. Η ομάδα ανάπτυξης ξεκίνησε να παράγει ένα αγωνιστικό παιχνίδι ικανό να εμφανίζει ταυτόχρονα δύο παίκτες στην ίδια οθόνη παιχνιδιού, σε αντίθεση με το παιχνίδι ενός παίκτη F-Zero. Αυτό οδήγησε σε απλούστερες πίστες από αυτές του F-Zero. Το Computer and videogames δείχνουν ότι αυτή η αρχική έμφαση στη δημιουργία εμπειρίας δύο παικτών είναι ο λόγος για την οριζόντια διαχωριστική οθόνη του παιχνιδιού κατά τη διάρκεια του single-player mode. Το Battle Mode αναπτύχθηκε από την επιθυμία δημιουργίας ενός-προς-ενός τρόπου όπου η νίκη δεν καθοριζόταν απλά απο το ποιός θα τερματήσει πρώτος.
Το παιχνίδι δεν ξεκίνησε ως παιχνίδι σειράς Mario και το πρώτο πρωτότυπο χαρακτήρισε έναν γενικό χαρακτήρα καρτ δρομέα. H ομάδα αποφάσισε ότι χαρακτήρες ύψους τριών κεφαλών ταιριάζουν καλύτερα στο σχέδιο των καρτ. Δεν αποφάσισαν να ενσωματώσουν τους χαρακτήρες του Mario μέχρι μερικούς μήνες στην ανάπτυξη. Η επιλογή έγινε μετά όταν η ομάδα ανάπτυξης παρατηρούσε πώς ένα καρτ έμοιαζε με ένα άλλο οδηγώντας μετά από αυτό και αποφάσισε να δει πώς θα μοιάζει με τον Mario στο καρτ. Νομίζοντας ότι έχοντας το Mario στο kart φαινόταν καλύτερα από τα προηγούμενα σχέδια, γεννήθηκε η ιδέα ενός παιχνιδιού με θέμα το Mario.
Αξιοσημείωτο στην ανάπτυξη του Super Mario Kart ήταν η χρήση των γραφικών Mode 7. Για πρώτη φορά χρησιμοποιμένο στο F-Zero, το Mode 7 είναι μια μορφή χαρτογράφησης υφής που διατίθεται στο SNES που επιτρέπει σε ένα αεροπλάνο να περιστρέφεται και να κλιμακώνεται ελεύθερα, επιτυγχάνοντας μια ψευδο-τρισδιάστατη εμφάνιση. Η 1UP.com έχει επεινέσει τη χρήση του Mode 7 με την παροχή γραφικών παιχνιδιών τα οποία κατά τη στιγμή της κυκλοφορίας θεωρήθηκαν "συναρπαστικά". Η αναδρομική αντανάκλαση στα οπτικά του Mode 7 ήταν αναμεμιγμένη, με την IGN να δηλώνει ότι η κάποτε επαναστατική τεχνολογία μοιάζει τώρα "ακατέργαστη και τρεμοπαίξιμη". Το Super Mario Kart παρουσίασε ένα τσιπ DSP (Digital Signal Processor). Τα DSP χρησιμοποιήθηκαν σε παιχνίδια SNES καθώς παρείχαν καλύτερο χειρισμό υπολογισμών κινητής υποδιαστολής για να βοηθήσουν με τρισδιάστατα μαθηματικά. Το τσιπ DSP-1 που χρησιμοποιήθηκε στο Super Mario Kart έγινε το πιο δημοφιλές τσιπ DSP που χρησιμοποιήθηκε στα παιχνίδια SNES. Η μουσική για το παιχνίδι δημιουργήθηκε από τον συνθέτη Soyo Oka.
Υποδοχή
Το Super Mario Kart έλαβε κριτική αναγνώριση και αποδείχθηκε εμπορική επιτυχία. έλαβε μια έκδοση του Player's Choice αφού πούλησε ένα εκατομμύριο αντίτυπα και συνέχισε να πουλά 8,76 εκατομμύρια αντίτυπα, καθιστώντας το τέταρτο παιχνίδι με τις καλύτερες πωλήσεις ποτέ για το SNES. Συγκεντρωτικοί ιστότοποι βαθμολογίας GameRankings και MobyGames του έδωσαν κατά μέσο όρο πάνω από 90 τοις εκατό. Οι κριτικοί επαίνεσαν τα γραφικά Mode 7 του παιχνιδιού. Μια άλλη πτυχή του παιχνιδιού που έχει επαινέσει είναι το Gameplay του, το οποίο το Thunderbolt περιέγραψε ως το «βαθύτερο [και] το πιο εθιστικό… που βρέθεικε στην κονσόλα SNES». Οι αναδρομικές κριτικές του παιχνιδιού ήταν θετικές με τέλεια βαθμολογία που δόθηκαν από ιστότοπους κριτικών, συμπεριλαμβανομένων των Thunderbolt και HonestGamers. Η χρήση του στυλ και των χαρακτήρων του franchise του Mario επαινέθηκε επίσης, καθώς και τα ατομικά χαρακτηριστικά κάθε δρομέα. Η Mean Machines περιέγραψε το παιχνίδι ως "χρυσαφένιο χρυσό" με τρόπο που κανένας άλλος - ούτε καν οι συνέπειές του - ταιριάζει και το GameSpot ονόμασε το παιχνίδι ως ένα από τα μεγαλύτερα παιχνίδια όλων των εποχών για την καινοτομία, το gameplay και το οπτικό του στυλ. Η Entertainment Weekly έγραψε ότι παρόλο που το παιχνίδι φαίνεται να είναι μια «κυνική απόπειρα της Nintendo να εξαργυρώσει το franchise του Super Mario», η κριτική κατέληξε στο συμπέρασμα ότι «το να βάζεις τους γνωστούς χαρακτήρες σε σούπερ μάρκετ κάνει πραγματικά ένα ευχάριστο αγωνιστικό παιχνίδι "  Η GamePro είπε ότι το παιχνίδι "κάνει εξαιρετική δουλειά για να συλλάβει τον ενθουσιασμό των αγώνων Go-kart, και το περιτυλίγει στην οικεία, διασκεδαστική, ατμόσφαιρα του Mario".  Ο κριτικός επαίνεσε επίσης τη χρήση του Mode 7 και προκαλώντας τους αντιπάλους που ελέγχονται από την CPU.
Το Super Mario Kart έχει καταχωριστεί μεταξύ των καλύτερων παιχνιδιών που έχουν γίνει ποτέ πολλές φορές. Το 1996, η Next Generation το ανέφερε ως τον αριθμό 37 στα "Top 100 Games of All Time", σχολιάζοντας ότι τα χειριστήρια είναι κομψά σχεδιασμένα για να προσφέρουν "εξαιρετική διασκέδαση". Το 1999, η Next Generation καταχώρισε το Super Mario Kart ως τον αριθμό 7 στα "Top 50 Games of All Time", σχολιάζοντας ότι, "Μιμήθηκε χίλιες φορές, αλλά ποτέ, ποτέ, εξισώθηκε. Το Mario Kart άλλαξε τους κανόνες για το παιχνίδι οδήγησης και έδωσε στον κόσμο μια από τις πιο συναρπαστικές και εθιστικές εμπειρίες δύο παικτών ποτέ. "  Το Electronic Gaming Monthly το κατέταξε ως το 15ο καλύτερο βιντεοπαιχνίδι όλων των εποχών, αποδίδοντας την υψηλότερη κατάταξή του από το Mario Kart 64 (το οποίο ήρθε στην 49η θέση) στον ανώτερο σχεδιασμό αγωνων και powerups. Το IGN το κατέταξε ως το 15ο καλύτερο παιχνίδι που έγινε ποτέ το 2005, χαρακτηρίζοντάς το ως "το αρχικό αριστούργημα καρτ" και ως το 23ο καλύτερο παιχνίδι ποτέ το 2007, συζητώντας την πρωτοτυπία του κατά την κυκλοφορία. Η Age το έβαλε στον αριθμό 19 στη λίστα των 50 καλύτερων παιχνιδιών το 2005 και το 2007 ο Edge κατέταξε τον Super Mario Kart στον αριθμό 14 στη λίστα των 100 καλύτερων παιχνιδιών τους, σημειώνοντας τη συνεχιζόμενη επιρροή του στη σχεδίαση βιντεοπαιχνιδιών. Το παιχνίδι περιλαμβάνεται επίσης στο Yahoo!Games UK που επαινεί τους ελκυστικούς χαρακτήρες και τα power ups. Το παιχνίδι κατέλαβε την 13η θέση στα 100 μεγαλύτερα παιχνίδια της Nintendo Magazine όλων των εποχών. Το Guinness World Records το κατέταξε στο νούμερο 1 σε μια λίστα με τα κορυφαία 50 παιχνίδια κονσόλας όλων των εποχών με βάση τον αρχικό αντίκτυπο και τη διαρκή κληρονομιά. Κατηγορία:Mario Kart
Ελευθερισμός
Ελευθερισμός ή λιμπερταριανισμός (αγγλικά: libertarianism, λατινικά: libertas "freedom") ονομάζεται η θεωρία και η πολιτική φιλοσοφία που θεωρεί βασική αξία της, την ελευθερία και υποστηρίζει ότι οι ηθικοί δρώντες (persons, agents· αυτοδρώντες με ηθική κρίση - πρόσωπα) είναι ιδιοκτήτες του εαυτού τους και μπορούν να αποκτούν ιδιοκτησιακά δικαιώματα σε πράγματα του εξωτερικού κόσμου. Σημαντικότερος σύγχρονος εκπρόσωπος του ελευθερισμού είναι ο Αμερικανός πολιτικός φιλόσοφος Ρόμπερτ Νόζικ.
Στον αγγλοσαξονικό κόσμο οι οπαδοί του δεξιού λιμπερταριανισμού («libertarianism») εδραιώθηκαν και ορισμένες φορές αυτοαποκαλούνται και αναρχοκαπιταλιστές λόγω του ότι στα μέσα του 20ου αιώνα ο Μάρεϊ Ρόθμπαρντ, από τους πρωτεργάτες της αναβίωσης της αυστριακής σχολής οικονομικής σκέψης στις ΗΠΑ, προσεταιρίστηκε τον όρο «ελευθεριακός» από τους Γάλλους ελευθεριακούς σοσιαλιστές (αναρχικούς) του 19ου αιώνα. Ο ίδιος ο Ρόθμπαρντ περιέγραψε αυτή τη νέα χρήση των λέξεων ανοιχτά ως «κατάκτηση» από τους εχθρούς του, λέγοντας: "για πρώτη φορά στη μνήμη μου, εμείς, «η πλευρά μας», οικειοποιηθήκαμε μια κρίσιμη λέξη από τον εχθρό. Οι «ελευθεριακοί» ήταν από καιρό απλά μια ευγενική λέξη για τους αριστερούς αναρχικούς, δηλαδή για τους αναρχικούς κατά της ιδιωτικής ιδιοκτησίας, είτε της κομμουνιστικής είτε της συνδικαλιστικής σχολής. Αλλά τώρα τον έχουμε αναλάβει εμείς."Επίσης υπάρχει και οι κοινωνικός ελευθερισμός (social libertarianism) ή ελευθερικός διανομισμός ο οποίος υποστηρίζει μια ισχυρή αποκεντρωμένη κυβέρνηση, ελεύθερες αγορές και κοινωνική πρόνοια. Επίσης αυτή η ιδεολογία πρεσβεύει ότι τόσο η αρνητική ελευθερία (δηλαδή η ελευθερία να κάνεις πράγματα) όσο και η θετική ελευθερία (δηλ. Η ελευθερία από δυνάμεις (όπως η φτώχεια, η κακή υγεία, η ρύπανση)) είναι εξίσου σημαντικές και ως εκ τούτου η ελευθεριακή ιδεολογία πρέπει να μεταρρυθμιστεί για να θεωρηθεί ότι η ελευθερία και η δικαιοσύνη είναι απαλλαγμένα από όλες οι μορφές κυριαρχίας αντί μόνο από από την ελευθερία από το κράτος.
Σε αντίθεση με άλλες δεξιές κρατικοκαπιταλιστικές πολιτικές θεωρίες που αποδέχονται τον κρατικό παρεμβατισμό και το κοινωνικό συμβόλαιο ως εργαλείο υπεράσπισης της αγοράς και ταυτόχρονα ως μέσου μεγιστοποίησης της ωφέλειας ή διασφάλισης των πολιτικών ελευθεριών, οι αυτοαποκαλούμενοι «ελευθεριστές», του υπερασπίζονται τις ελεύθερες αγορές επειδή θεωρούν ότι οι άνθρωποι έχουν δικαίωμα να διαθέτουν τα κτήματά τους όπως επιθυμούν. Για τους δεξιούς «ελευθεριστές» η κρατική παρέμβαση μέσω της διασφάλισης βασικών δικαιωμάτων ανεξαρτήτως τάξης ισοδυναμεί με την παραβίαση της εξελικτικής πορείας βάσει φυσικής επιλογής στην οποία βασίζεται ο καπιταλισμός. Παρόλο όμως που οι «ελευθεριστές» απορρίπτουν τις προσπάθειες της κυβέρνησης να ανακατανείμει τον πλούτο και να προσφέρει κοινωνική δικαιοσύνη, υπάρχει διαχωρισμός ανάμεσα στους αναρχοκαπιταλιστές (οι οποίοι απορρίπτουν την ιδέα του κράτους) και στους μιναρχιστές (οι οποίοι αναγνωρίζουν την ανάγκη για ένα "ελάχιστο κράτος").
Αντίθετα από τους καπιταλιστές «ελευθεριστές», οι σοσιαλιστές «ελευθεριστές» ή ελευθεριακοί αποδέχονται την αρχή της ιδιοκτησίας του εαυτού, αλλά θεωρούν ότι οι φυσικοί πόροι ανήκουν σε όλους εξίσου, κάτι που παρέχει τη βάση για την υποστήριξη κάποιου είδους εξισωτικής αναδιανομής.
Παραπομπές
Κατηγορία:Πολιτικές θεωρίες Κατηγορία:Φιλελευθερισμός
Μαλαχίας
Με το όνομα Μαλαχίας φέρονται τα ακόλουθα θρησκευτικά και ιστορικά πρόσωπα:
Τουτούς
Ο Αμπού Σάιντ Τατζ αντ-Ντάουλα Τουτούς Α΄ (αραβικά: أبو سعيد تاج الدولة تتش السلجوقي) (... - 1095) ήταν Σελτζούκος εμίρης της Δαμασκού από το 1079 έως το 1095 μ.Χ. Διαδέχθηκε τον Αμπαάκ αλ-Χουαρίζμι. Πήρε τον έλεγχο της Συρίας το 1085 από τον αδελφό του, τον σουλτάνο των Μεγάλων Σελτζούκων Μαλίκ Σαχ Α΄, αλλά τον έχασε το 1086, για να τον ξαναπάρει το 1094. Μετά το θάνατό του το 1095, ο γιος του Ραντβάν, ούτε είκοσι ετών ακόμα, διεκδίκησε τη Συρία για λογαριασμό του, μη διστάζοντας να στραγγαλίσει τους δύο νεότερους αδελφούς του, ώστε να μη διεκδικήσουν κάποτε την εξουσία. Ένας τρίτος νεότερος αδελφός, ο Ντουκάκ, ο οποίος αρχικώς είχε κληρονομήσει φέουδο στη Τζεζίρα (Μεσοποταμία), σώθηκε σκάζοντάς το κυριολεκτικώς την ύστατη στιγμή από το φρούριο στο Χαλέπι όπου κατοικούσε μαζί με τον Ραντβάν, και από τότε το μίσος μεταξύ των δύο αδελφών παρέμενε άσβεστο. Ο Ντουκάκ επαναστάτησε και πήρε τον έλεγχο της Δαμασκού, με αποτέλεσμα την περιδίνηση της Συρίας στο χάος και την αναρχία, μετατρεπόμενη σε πεδίο ξεκαθαρίσματος λογαριασμών των δύο αδελφών.
Κατηγορία:Σελτζούκοι Τούρκοι Κατηγορία:Μεσαιωνική Συρία
Κανό Μασανόμπου
Ο Κανό Μασανόμπου (狩野正信, 1434 - 2 Αυγούστου 1530) ήταν ο πιο σημαντικός Ιάπωνας ζωγράφος των σογκούν της Ασικάγκας και θεωρείται ο ιδρυτής της Σχολής ζωγραφικής Κανό. Η Σχολή Κανό κυριάρχησε στην καλλιτεχνική ζωή της Ιαπωνίας για πάνω από 400 χρόνια μέχρι την Περίοδο Μουρομάτσι. Η σχολή απέκτησε το δικό της διακριτό στυλ μόνο όταν ο γιος του Μασανόμπου Κανό Μοτονόμπου ανέλαβε τη διεύθυνση της σχολής.
Ο Μασανόμπου επηρεάστηκε και ίσως διδάχτηκε ζωγραφική από τον ιερέα-ζωγράφο Τένσο Σουμπούν. Υιοθέτησε το καλλιτεχνικό στυλ Κινέζικής προέλευσης σουιμπόκου, και προσέθεσε Ιαπωνικά στοιχεία. Πολύ λίγα πό τα έργα του έχουν διασωθεί.
Ο Κανό Μασανόμπου υπηρέτησε την κυβέρνηση Μουρομάτσι σαν ο επίσημος ζωγράφος διαδεχόμενος τον Σοτάν στο πόστο, που ονομαζόταν γκόγιο έσι (御用絵師)
Πέθανε στο Κιότο.
Παραπομπές
Κατηγορία:Ιάπωνες ζωγράφοι
Επαναστατικό Συμβούλιο (Ζανζιβάρη)
Το Επαναστατικό Συμβούλιο μαζί με τη Βουλή των Αντιπροσώπων αποτελούν την ημιαυτόνομη Επαναστατική Κυβέρνηση της Ζανζιβάρης. Ο κύριος ρόλος του Συμβουλίου είναι να συμβουλεύει τον Πρόεδρο της Ζανζιβάρης, ο οποίος είναι ο αρχηγός της κυβέρνησης.
Το συμβούλιο αποτελείται από τα ακόλουθα μέλη.
Παραπομπές
Κατηγορία:Πολιτική της Ζανζιβάρης
Τρέντο
Το Τρέντο (ιταλικά: Trento, γερμανικά: Trient) είναι ιταλικός δήμος στην Αυτόνομη Επαρχία του Τρέντο, στην περιφέρεια ειδικού καθεστώτος του Τρεντίνο-Άλτο Άντιτζε (ιταλικά: Trentino-Alto Adige, γερμανικά: Trentino-Südtirol) και πρωτεύουσα της ομώνυμης επαρχίας.